S-389/2011

Mál þetta var höfðað með ákæru lögreglustjórans á höfuðborgarsvæðinu, dagsettri 28. mars sl., á hendur, A, kt. 000000-0000, …, B, kt. 000000-0000, …, C, kt. 000000-0000, …, E, kt. 000000-0000, … og D kt. 000000-0000, …, öllum í Reykjavík, fyrir þjófnaðarbrot. Þáttur ákærða E var skilinn frá málinu í þinghaldi í dag. Ákæruefnin eru sem hér segir:

„I.

Á hendur ákærðu, A, B, C og E fyrir þjófnað, með því að hafa:

1. Föstudaginn 12. nóvember 2010 í félagi brotist inn í verslunarhúsnæði að Austurhrauni 3, Hafnarfirði, með því að spenna upp útidyrahurð og stolið 26 af úlpum af gerðinni Cintamani og 25 flíkum af sömu gerð, samtals að verðmæti kr. 1.334.617,-

Telst þetta varða við 244. gr. almennra hegningarlaga nr. 19, 1940.

II.

Á hendur ákærðu, A, C, D og E, fyrir þjófnaði í félagi brotist inn í eftirgreind hús, með því að ákærðu A, E og D brutust inn í húsin og ákærði C hafði það hlutverk að vakta og fylgjast með og aka með ákærðu og þýfi frá innbrotsvettvangi, svo sem hér greinir, með því að hafa:

2. Laugardaginn 25. desember 2010 brotist inn í íbúðarhúsnæði að Furuvöllum 27, Hafnarfirði, með því að fara inn um glugga og stolið þaðan plasma sjónvarpi af gerðinni Panasonic 50”, Packard Bell fartölvu, Garmin nuvi leiðsögutæki, iPod spilara og skartgipum.

3. Laugardaginn 25. desember 2010 brotist inn í íbúðarhúsnæði að Fjóluvöllum 1, Hafnarfirði, með því að fara inn um ólæsta svalahurð og stolið þaðan fjórum fartölvum, tvær af gerðinni MacPro apple 17” og tvær Toshiba 15”, gagnaflakkara, Nintendo leikjatölvu, spilara af gerðinni iPod nano og skartgripaskríni sem innihélt sex gullhringi og þrjú gullhálsmenn.

Teljast brotin varða við 244. gr. almennra hegningarlaga nr. 19, 1940.

III.

Á hendur ákærðu, A, B og C fyrir þjófnaði í félagi og tilraun til þjófnaða, brotist inn í auðgunarskyni, með því að ákærðu A og B brutust inn í húsin og ákærði C hafði það hlutverk að vakta og fylgjast með og aka með ákærðu og þýfi frá innbrotsvettvangi, nema annað sé tekið fram, svo sem hér greinir, með því að hafa:

4. Laugardaginn 2. október 2010 brotist inn í Grundarsmára 2, Kópavogi, með því að fara í gegnum glugga á bakhlið hússins, og stolið þaðan fimm fartölvum, fjórum af gerðinni Dell inspiron 17“, Dell inspiron 15“, Dell 11“ og Dell 15“, og einni af gerðinni Toshiba satelite pro 15“, þremur fartölvumúsum af gerðinni Logitec, fartölvutösku merkt Dell, myndavél af gerðinni Canon EOS 1000 og ýmsum skartgripum.

5. Laugardaginn 9. október 2010 brotist inn á herbergi nr. 221 á Hótel Fróni, Laugavegi 22a, Reykjavík, með því að fara heimildarlaust inn um opna svalahurð og stolið þaðan tveimur myndavélum af gerðinni Nikon D60 og Panasonic DMC LZ2 og tveimur linsum 18-55 mm og 55-200 mm sem voru í svartri tösku.

6. Fimmtudaginn 14. október 2010 brotist inn í íbúðarhúsnæði að Hamravík 86, Reykjavík, með því að spenna upp glugga að þvottahúsinu, og stolið þaðan sjónvarpi LCD 42” af gerðinni LG, Nintendo Wii leikjatölvu og þremur skartgripaskrínum sem innihéldu skartgripi.

7. Fimmtudaginn 28. október 2010 í auðgunarskyni reynt að brjótast inn í íbúðarhúsnæði að Lækjarbergi 33, Hafnarfirði, með því spenna upp glugga á bakhlið hússins og farið inn, en ákærðu hurfu á braut þegar þjófavarnarkerfi húsnæðisins fór í gang.

8. Föstudaginn 29. október 2010 brotist inn í íbúðarhúsnæði að Blásölum 13, Kópavogi, með því að spenna upp glugga og stolið þaðan tveimur gullhringum, en ákærðu yfirgáfu húsnæðið þegar vitni kom á vettvang.

9. Laugardaginn 30. október 2010 brotist inn í íbúðarhúsnæði að Leirutanga 49, Mosfellsbæ með því að spenna upp glugga og stolið þaðan turntölvu af gerðinni I-mac 24”, fartölvu af gerðinni Macbook, spilara af gerðinni iPod touch, kvikmyndatökuvél, ýmsum hlutum tengdum tölvum, tölvuleikjum fyrir Playstation leikjatölvu, seðlaveski sem innihélt greiðslukort og peninga að fjárhæð kr. 5.000,- og ýmsum skartgripum.

10. Laugardaginn 30. október 2010 brotist inn í íbúðarhúsnæði að Kópavogsbarði 17, Kópavogi með því að spenna upp glugga á baðherbergi og stolið þaðan Nikon D-5000 myndavél, Toshiba 15” fartölvu og svörtu skartgripaskríni ásamt skartgripum.

11. Föstudaginn 5. nóvember 2010 brotist inn í íbúðarhúsnæði að Bjarkarvöllum 5a, Hafnarfirði með því að spenna upp glugga og stolið þaðan 37” sjónvarpi af gerðinni LG, fartölvu af gerðinni Acer 18”, Playstation 3 leikjatölvu og fimm dvd mynddiskum.

12. Föstudaginn 26. nóvember 2010 brotist inn í íbúðarhúsnæði að Þrastarási 21, Hafnarfirði, með því að spenna upp glugga og stolið þaðan tveim flatskjáum af gerðinni Sony Bravia 50”, fartölvu af gerðinni HP og myndavél af gerðinni Canon Eos 350D með tveimur linsum.

13. Laugardaginn 20. nóvember 2010 brotist inn í íbúðarhúsnæði að Maríubaugi 139, Reykjavík með því að spenna upp svalahurð og stolið þaðan tveimur fartölvum, af gerðinni Acer og Dell, iPod spilara og skartgripum.

14. Sunnudaginn 21. nóvember 2010 brotist inn í íbúðarhúsnæði að Gvendargeisla 16, Reykjavík með því að spenna upp glugga og stolið þaðan tveimur LCD flatskjám af gerðinni LG 50” með upptökubúnaði og Palladine 32”, tveimur fartölvum, af gerðinni Acer Timeline og Dell lattitude, leðurfartölvutösku af gerðinni Dell Premium sem innhélt handhafa skuldabréf að fjárhæð kr. 1.425.000,- flakkara af gerðinni Imatio, Playstation 2 leikjatölvu, peningum að fjárhæð kr. 95.000, tveimur íþróttatöskum sem innihéldu m.a. tvenn pör af íþróttaskóm af gerðinni Nike air, íþróttafatnað og snyrtitösku, og ýmsum skartgripum.

15. Miðvikudaginn 1. desember 2010 brotist inn í íbúðarhúsnæði að Bæjargili 29, Garðabæ, með því að spenna upp glugga og stolið þaðan skartgripum, m.a. armbandsúri, gullhring, perlufesti og skartgripaskríni.

16. Laugardaginn 3. desember 2010 brotist inn í íbúðarhúsnæði að Lindarvaði 12, Reykjavík, með því að spenna upp glugga og stolið þaðan flatskjá af gerðinni Philips 42”, svartri leðurtösku merkt MMC og ýmsum skartgripum.

17. Laugardaginn 3. desember 2010 brotist inn í íbúðarhúsnæði að Sandvaði 9, Reykjavík, með því að spenna upp glugga og stolið þaðan haglabyssu, allt að 150 skotum og veiðitösku.

18. Föstudaginn 10. desember 2010 í auðgunarskyni brotist inn í íbúðarhúsnæði að Austurbrún 23, Reykjavík, með því að brjóta rúðu á útidyrahurðinni en ákærði D braut hana og fór síðan í bifreið fyrir utan húsnæðið en meðákærðu fóru inn en hurfu á braut þegar þeir urðu varir við húsráðanda.

19. Laugardaginn 11. desember 2010 í aðugunarskyni reynt að brjótast inn í íbúðarhúsnæði að Fróðaþingi 48, Kópavogi, með því að spenna upp glugga, en ákærðu reyndu að fara inn en hurfu á braut þegar þjófavarnarkerfi fór í gang.

20. Þriðjudaginn 14. desember 2010 brotist inn í íbúðarhúsnæði að Þrastarási 53, Hafnarfirði, með því að fara inn um opnanlegan glugga og stolið þaðan plasmaskjá af gerðinni Philips 42” og skartgripum.

21. Þriðjudaginn 14. desember 2010 brotist inn í íbúðarhúsnæði að Þrastarási 55, Hafnarfirði, með því að fara inn um opnanlegan glugga og stolið þaðan Dell fartölvu.

22. Laugardaginn 8. janúar 2011 brotist inn í íbúðarhúsnæði að Vindakór 3, Kópavogi, með því að spenna upp glugga og stolið tveimur fartölvum af gerðinni Sony Waio og HP 6715, Playstation 3 leikjatölvu ásamt stýripinna, átta tölvuleikjum, tveimur farsímum af gerðinni Nokia N8 og HTC, fartölvutösku merkt Hátækni, tveimur armbandsúrum af gerðinni Fossil og DKNY og skartgripum.

23. Laugardaginn 15. janúar 2011 í félagi brotist inn í íbúðarhúsnæði að Laxatungu 90 Mosfellsbæ, með því að spenna upp glugga og stolið þaðan tveimur fartölvum af gerðinni Toshiba satellite og HP-compaq, Playstation 3 leikjatölvu af gerðinni Sony, myndavél af gerðinni Canon Ixus 95IS, skartgripaskríni og ýmsum skartgripum.

Teljast brotin varða við 244. gr. almennra hegningarlaga nr. 19, 1940, og 20. gr. sömu laga er varðar ákæruliði 7, 18 og 19.

IV.

Á hendur ákærðu, A og B fyrir þjófnaði, með því að hafa í félagi og í auðgunarskyni brotist inn í eftirgreind íbúðarhús, hótel og gistiheimili:

24. Mánudaginn 5. apríl 2010 brotist inn á herbergi á Hótel Fróni, Laugavegi 22a, Reykjavík, með því að spenna upp glugga og stolið þaðan, fartölvu af gerðinni EMC chines, tveimur myndavélum, af gerðinni Canon D450 og Panasonic og seðlaveski sem innihélt peninga að fjárhæð 200 norskar krónur.

25. Miðvikudaginn 14. apríl 2010 brotist inn í herbergi á gistiheimilinu Álfhól, Ránargötu 8, Reykjavík með því fara inn um opnanlegan glugga og stolið þaðan fartölvu af gerðinni Acer, Nintendo leikjatölvu, og seðlaveski.

26. Fimmtudaginn 15. apríl 2010 brotist inn á gistiheimilið Sóleyjargötu 31, Reykjavík, með því að fara inn um opnanlegan glugga og stolið þaðan myndavél af gerðinni Nikon D70, rakvél af gerðinni Philips og sólgleraugum.

27. Fimmtudaginn 15. apríl 2010 brotist inn á gistiheimilið Sóleyjargötu 31, Reykjavík, með því að fara inn um opnanlegan glugga og stolið þaðan tveimur fartölvum af gerðinni Macbook, iPod spilara, tveimur myndavélum, af gerðinni Panasonic og Olympus, hleðslutæki fyrir LG farsíma og peningum að fjárhæð 40 pund.

28. Föstudaginn 16. apríl 2010 brotist inn á Hótel Óðinsvé, Þórsgötu 1, Reykjavík, með því fara inn um opnanlegan glugga og stolið þaðan sólgleraugum af gerðinni Ray-Ban, seðlaveski sem innihélt tvö kreditkort, peningum að fjárhæð 1000 sænskar krónur og vegabréfi.

29. Laugardaginn 17. apríl 2010 brotist inn í herbergi á Farfuglaheimilinu Laugardal, Sundlaugarvegi 34, Reykjavík, með því að spenna upp glugga og stolið þaðan myndavél af gerðinni Canon 400D, ásant einni linsu, 50-250 mm, og annarri linsu 18-55 mm, þremur minniskortum og tveimur rafhlöðum, seðlaveskis sem innihélt skilríki, farmiða, visakort og 200 norskar krónur.

30. Mánudaginn 19. apríl 2010 brotist inn á herbergi á Hótel Cabin, Borgartúni 32, Reykjavík, með því að spenna upp glugga og stolið þaðan, fartölvu af gerðinni Samsung notebook, myndavél af gerðinni Canon D500 ásamt tveimur linsum, fjórum minniskortum og rauðum bakpoka.

31. Sunnudaginn 25. apríl 2010 brotist inn í herbergi á Farfuglaheimilinu Laugardal, Sundlaugarvegi 34, Reykjavík, með því að fara inn um opnanlegan glugga og stolið þaðan tveimur myndavélum af gerðinni Samsung, farsíma af gerðinni Iphone, þremur spilurum af gerðinni, iPod nano, iPod touch og iPod chromatic og peningum að fjárhæð 100 evrur.

32. Miðvikudaginn 5. maí 2010 brotist inn í herbergi á Fosshótel Lind Rauðarárstíg 18, Reykjavík með því að fara inn um opnanlegan glugga og stolið þaðan, flatskjá af gerðinni United 14”, fartölvu af gerðinni Apple Macbook air, iPod shuffle spilara og tösku af gerðinni Panasonic Lumix.

33. Sunnudaginn 9. maí 2010 brotist inn á herbergi á gistiheimilinu Einholti, Einholti 2, Reykjavík, með því að spenna upp glugga og stolið þaðan myndavél af gerðinni Nikon, leikjatölvu af gerðinni Nintendo, farsíma af gerðinni Nokia express, svörtum bakpoka og seðlaveski sem innihélt kreditkort og peninga að fjárhæð 7000 norskar krónur.

34. Þriðjudaginn 8. júní 2010 brotist inn á herbergi nr. 15 á gistiheimilinu Sunnu, Þórsgötu 26, Reykjavík, með því fara inn um opnanlegan glugga, og stolið þaðan tösku sem innihélt fartölvu af gerðinni Sony og seðlaveski sem innihélt greiðslukort og vegabréf.

35. Miðvikudaginn 9. júní 2010 brotist inn í herbergi nr. 137 á Centrum Hótel Plaza, Aðalstræti 4, Reykjavík, með því að fara inn um opnanlegan glugga og stolið þaðan, fartölvum af gerðinni Apple Imac pro og HP Deskjet, myndavél af gerðinni Canon EOS og linsu 18-35mm, minniskubbum og hleðslutæki, iPod nano spilara, Usb minnislykli, svartri leðurtösku, rakspíraglasi af gerðinni Hugo Boss og sólgleraugum.

36. Þriðjudaginn 21. september 2010 brotist inn að Ennishvarfi 29, Kópavogi, með því að spenna upp glugga á húsnæðinu og stolið þaðan gullhring með demanti, tveimur giftingarhringum, demantshring og Canon myndbandsupptökuvél og stafrænni Canon myndavél.

37. Laugardaginn 21. ágúst 2010 brotist inn á herbergi á Hótel Flóka, Flókagötu 5, Reykjavík, með því að fara inn um opnanlegan glugga og stolið þaðan, fartölvu, armbandsúri af gerðinni Armani, blóðsykursmæli, tveimur farsímum og veski.

38. Mánudaginn 13. september 2010 brotist inn á herbergi á gistiheimilinu Sóleyjargötu 31, Reykjavík, með því að fara heimildarlaust þar inn á herbergi, en ákærðu höfðu komist yfir lykil af gistiheimilinu og stolið þaðan myndavél af gerðinni Samsung og ýmsum skartgripum.

39. Sunnudaginn 19. september 2010 brotist inn á herbergi á gistiheimilinu Sóleyjargötu 31, Reykjavík, með því að fara heimildarlaust þar inn á herbergi, en ákærðu höfðu komist yfir lykil af gistiheimilinu og stolið þaðan tveimur farsímum af gerðinni HTC, leikjatölvu af gerðinni Nintendo, iPod spilara og hljómflutningstækjum af gerðinni Boombox.

40. Miðvikudaginn 22. september 2010 brotist inn í einbýlishúsið að Álfkonuhvarfi 1, Kópavogi, með því að spenna upp glugga á húsnæðinu stolið þaðan farsíma af gerðinni SonyEricsson, seðlaveski með peningum að fjárhæð 5.000- íslenskar krónur, herraleðurjakka og ýmsum skartgripum.

41. Miðvikudaginn 29. september 2010 brotist inn að Ennishvarfi 15a, Kópavogi, með því að spenna upp glugga og stolið þaðan tveimur fartölvum, af gerðinni Apple macbook og Packard Bell og myndavél af gerðinni Canon Ixus.

42. Laugardaginn 2. október 2010 brotist inn í raðhúsið að Álfkonuhvarfi 2, Kópavogi, með því fara inn um opnanlegan glugga og stolið þaðan peningaseðlum samtals 80 evrum, tveimur ilmvatnsglösum, af gerðinni Chanel og Boss og skartgripum.

43. Mánudaginn 4. október brotist inn að Mýrarseli 6, Reykjavík, með því að spenna upp glugga og stolið þaðan fartölvu af gerðinni Lenovo.

44. Laugardaginn 11. september 2010 brotist inn í herbergi á gisthiheimilinu Brautarholti 6, Reykjavík, með því að spenna upp glugga og stolið þaðan iPod classic spilara og myndavélalinsu af gerðinni Canon70-300 zoom lens.

45. Laugardaginn 9. október 2010 brotist inn í herbergi á gisthiheimilinu Pávi, Brautarholti 4, Reykjavík, með því að fara inn um opnanlegan glugga og stolið þaðan fartölvu af gerðinni Apple macbook pro og seðlaveskjum sem innihélt greiðslukort og peninga að fjárhæð 10.000 íslenskar krónur.

Teljast brotin varða við 244. gr. almennra hegningarlaga nr. 19, 1940.

V.

Á hendur ákærðu, A og C fyrir þjófnaði og tilraun til þjófnaða, í félagi brotist inn í auðgunarskyni í eftirgreind hús, með því að ákærði A braust inn og ákærði C hafði það hlutverk að vakta og aka með ákærða og þýfi frá innbrotsvettvangi, svo sem hér greinir:

46. Fimmtudaginn 23. desember 2010 brotist inn í íbúðarhúsnæði að Smárarima 28, Reykjavík, með því að spenna upp glugga sem brotnaði, en ákærði A fór inn en varð frá að hverfa þegar ákærði varð var við mann í íbúðarhúsnæðinu.

47. Fimmtudaginn 23. desember 2010 brotist inn í auðgunarskyni inn í íbúðarhúsnæðið að Rauðumýri 14, Mosfellsbæ, með því að spenna upp glugga, en ákærði A þurfti frá að hverfa þar sem maður lá sofandi í húsinu.

48. Miðvikudaginn 29. desember 2010 brotist inn í íbúðarhúsnæði að Aflakór 7, Kópavogi, með því að spenna upp glugga og stolið þaðan fartölvu af gerðinni HP og skartgripum.

49. Miðvikudaginn 29. desember 2010 brotist inn í íbúðarhúsnæði að Stórakrika 12, Mosfellsbæ, með því að spenna upp glugga og stolið þaðan peningum að fjárhæð kr. 125.000 í reiðufé og skartgripum.

Teljast brotin varða við 244. gr. almennra hegningarlaga nr. 19, 1940, og 20. gr. sömu laga er varðar ákæruliði 46 og 47.

VI.

Á hendur ákærða B og E fyrir þjófnað í félagi með því að hafa:

50. Laugardaginn 21. ágúst 2010 brotist inn á herbergi nr. 101 á Hótel Óðinsvé, Þórgötu 1, Reykjavík, með því að fara inn um opnanlegan glugga og stolið þaðan einu kartoni af Marlborosígarettum og bréfi af reyktóbaki.

Telst þetta varða við 244. gr. almennra hegningarlaga nr. 19, 1940.

VII.

Á hendur ákærða A fyrir þjófnaði og tilraun til þjófnaða, með því að hafa:

51. Þriðjudaginn 21. september 2009 í félagi við F brotist inn að Árakri 21, Garðabæ, með því að fara inn um glugga á íbúðinni og opnað síðan svalahurð og stolið þaðan fartölvu, en vitni kom að ákærðu þegar þeir voru komnir út úr húsnæðinu og skiluðu þeir tölvunni.

52. Föstudaginn 8. október 2009, brotist inn í félagi við R og M, sem var bílstjóri sem beið og aðstoðaði ákærða eftir innbrotið, í íbúðarhúsið að Lindarflöt 17, Garðabæ, með því að ákærði fór inn um glugga sem var opinn og stolið þaðan, tveimur fartölvum, af gerðinni Asus og Datapoint, skjávarpa af gerðinni Sharp, myndavél af gerðinni Casio, dvd spilara af gerðinni Sony, talstöðvum af gerðinni Motorola og farsíma af gerðinni Samsung.

53. Laugardaginn 9. október 2009 í félagi við F brotist inn að Öldusölum 9, Kópavogi, með því að spenna upp glugga og stolið þaðan flatskjá af gerðinni Panasonic, 42” og teppi af gerðinni Cintamani.

54. Fimmtudaginn 14. október 2009 í félagi við F brotist inn að Hlíðarvegi 66, Kópavogi, með því að fara inn um glugga á íbúðinni og stolið þaðan skartgripum að verðmæti kr. 60.659.

55. Föstudaginn 12. nóvember 2009 í félagi við F brotist inn að Digranesvegi 66, Kópavogi, með því að spenna upp glugga í kjallara og stolið þaðan tveimur fartölvum, einni af gerðinni Acer og önnur af gerðinni IBM, og dvd spilara af gerðinni Sony.

56. Þriðjudaginn 30. mars 2010 brotist inn á herbergi nr. 134 á Hótel Plaza, Aðalstræti 4, Reykjavík, með því að fara inn um opnanlegan glugga, og stolið þaðan fartölvu, fartölvutösku, Usb minnislykli, iPod spilara og silfurhálsmeni.

57. Miðvikudaginn 5. maí 2010 í félagi við G brotist inn að Borgarholtsbraut 7, Kópavogi, með því að fara inn um opinn glugga við útidyrahurð og stolið þaðan Wii leikjatölvu, ipod spilara, og myndavél af gerðinni Canon.

58. Miðvikudaginn 19. maí 2010 í félagi við G brotist inn að Logafold 84, Reykjavík, með því að spenna upp glugga og stolið þaðan Canon EOS f1000 myndavél, og tveimur Canon linsum, 35-80mm og 70-200 mm linsu og skartgripum.

59. Sunnudaginn 23. maí 2010 í félagi við G og annan mann brotist inn að Gulaþingi 14, Kópavogi, með því að fara inn um opinn glugga og stolið 50 g af kókaíni sem var falið inn í fataskáp, fartölvu af gerðinni Fuitjus-Siemens, myndavél af gerðinni Casio exxi, Playstation 3 leikjatölvu, dvd Disney spilara, armbandsúri af gerðinni Reykjavík company og skartgripum.

60. Þriðjudaginn 25. maí 2010 brotist inn á farfuglaheimilið Vesturgötu 17, Reykjavík, með því að spenna upp glugga og stolið þaðan peningum að fjárhæð 500 pundum.

61. Föstudaginn 11. júní 2010 í félagi við G brotist inn að Fálkahöfða 6, Mosfellsbæ, með því að fara inn um opinn glugga og stolið þaðan tveimur fartölvur að gerðinni Acer og Dell 510, myndavél af gerðinni Canon powershot 560, ýmsum skartgripum og einni flösku af whisky og einni af koníaki.

62. Mánudaginn 2. ágúst 2010 í félagi við annan mann brotist inn að Samtúni 18, Reykjavík. með því að opna útidyrahurðina með skrúfjárni og stolið þaðan 50” flatskjá af gerðinni Panasonic.

63. Föstudaginn 6. ágúst 2010 í félagi við G brotist inn að Þingvaði 47, Reykjavík, með því að fara inn um glugga sem var opinn og stolið þaðan, fartölvum af gerðinni Fujitsu-Simens og Mitac, Xbox leikjatölvu ásamt fjarstýringu, Nintendo Wii leikjatölvu ásamt tveimur fjarstýringum, myndavél af gerðinni Casio exili, upptökuvél af gerðinni JVC, iPod nano spilara 4GB, Sony Mp3 spilara, tveimur herra armbandsúrum af gerðinni DKNY og Rodani, og skartgripaskríni sem innihélt ýmsa skartgripi.

64. Föstudaginn 6. ágúst 2010 í félagi við G og annan mann brotist inn að Miðsölum 4, Kópavogi, með því að spenna upp svalahurð og stolið þaðan fartölvu af gerðinni IBM thinkpad, myndavél af gerðinni Canon ixus, ferða dvdspilara, flakkara, og upptökuvél af gerðinni Toshiba.

65. Fimmtudaginn 12. ágúst 2010 brotist inn í félagi við annan mann inn á herbergi á Centrum Hótel Reykjavík, Aðalstræti 16, Reykjavík, með því að spenna upp glugga, og stolið þaðan myndavél af gerðinni Olympus Pen E-PLI, myndavélarafhlöðu, linsu ED 14-42 mm og peningum, 20 dollara seðlum.

66. Miðvikudaginn 18. ágúst 2010 í félagi við annan mann brotist inn að Ennishvarfi 10, Kópavogi með því að fara inn um opinn glugga og stolið þaðan, fartölvu af gerðinni Toshiba, PSP leikjatölvu, iPod nano spilara, upptökuvél af gerðinni Sony, armbandsúri af gerðinni Guess, Motorola farsíma, tveimur myndavélum af gerðinn Samsung og Sony, og skartgripum.

67. Mánudaginn 6. september 2010 brotist í félagi við G inn að Digranesheiði 34, Kópavogi, með því að fara inn um ólæsta svalahurðina og stolið þaðan myndavél af gerðinni Canon, Playstation 3 leikjatölvu ásamt fimm PS3 leikjum, iPod touch spilara, tveimur fartölvum af gerðinni Mac book pro, myndavél af gerðinni Panasonic Lumix, tveimur Nokia farsímum, og skartgripum.

68. Fimmtudaginn 9. september 2010 í auðgunarskyni í félagi við G brotist inn í Hamravík 86, Reykjavík, með því að brjóta upp hurð að svefnherberginu og farið inn í húsið en farið af vettvangi þegar maður varð var við ákærðu.

69. Föstudaginn 10. september 2010 í félagi við G og annan mann brotist inn í einbýlishúsið að Þingási 4, Reykjavík með því að spenna upp glugga og stolið þaðan tveimur fartölvum, af gerðinni Acer og Hewlett Packard, iPod nano spilara og ýmsum skartgripum.

70. Föstudaginn 10. september 2010 í félagi við G og annan mann brotist inn í einbýlishúsið að Þingási 13, Reykjavík, með því að spenna upp glugga og stolið þaðan fartölvu af gerðinni Acer, leiðsögutæki af gerðinni Garmin GPS, flatskjá 14“, silfurlituðu úri af gerðinni Donna Karan, kampavínsflösku af gerðinni Möet et Chandon og ýmsum skartgripum.

71. Fimmtudaginn 16. september 2010 brotist inn í félagi við G að Glitbergi 5, Hafnarfirði, með því að spenna upp glugga og stolið þaðan tveimur iPod Shuffle spilurum, myndavél af gerðinni Canon EOS 350D og tveimur linsum, breiðlinsu 18-38 mm og 70-300 mm aðdráttarlinsu, og sjónvarpsflakkara.

72. Laugardaginn 25. september 2010 brotist inn að Ránargötu 10, Reykjavík, með því að spenna upp glugga og stolið þaðan þremur fartölvum, af gerðinni Packard Bell, HP-pavillion og Apple Mac 13”, tveimur myndavélum af gerðinni Nikon D5000 með linsum og tveimur farsímum, af gerðinni Nokia og HTC Dimond Touch Screen.

73. Mánudaginn 27. september 2010 brotist í félagi við G inn að Sævargörðum 14, Seltjarnarnesi, með því að spenna upp glugga á framhlið hússins og stolið þaðan tveimur Canon myndavélum, tveimur fartölvum af óþekktri gerð, Nokia farsíma og skartgripum.

74. Mánudaginn 27. september 2010 brotist inn í einbýlishúsið að Ystabæ 3, Reykjavík, með því fara inn um glugga á húsnæðinu og stolið þaðan Dell fartölvu, Canon myndavél og ýmsum skartgripum.

75. Laugardaginn 20. nóvember 2009 í félagi við P brotist inn að Dofrabergi 5, Hafnarfirði, með því að brjóta upp hurðarhún og spenna upp útidyrahurð og komast þannig inn í húsið og stolið þaðan tveimur fartölvum, af gerðinni Dell og Toshiba, peningum að fjárhæð kr. 70.000 og skartgripum.

Teljast brotin varða við 244. gr. almennra hegningarlaga nr. 19, 1940 og 20. gr. sömu laga er varðar ákærulið 68.

Þess er krafist að ákærðu verði dæmdir til refsingar og til greiðslu alls sakarkostnaðar.“

Ákæruvaldið hefur fallið frá ákæru á hendur ákærða A í ákæruliðum 35, 38 og 45 og á hendur ákærða C í ákærulið 5.

Þá breytti ákæruvaldið verknaðarlýsingu ákæru varðandi þátt ákærða D á þann veg að hann hafi haft sama hlutverk og meðákærði C.

Í málinu gera tryggingafélög bótakröfur á hendur ákærðu, en ekki er ástæða til að taka þær upp í dóminn, enda eru þær ekki gerðar í samræmi við áskilnað 1. mgr. 173. gr. laga nr. 88/2008 um meðferð sakamála og verður því að vísa þeim frá dómi.

Ákærðu hafa skýlaust játað alla þá háttsemi sem þeim er gefin að sök í ákærunni eins og henni hefur verið breytt í meðferð málsins og gerð var grein fyrir. Ekki er ástæða til að draga í efa að játningar þeirra séu sannleikanum samkvæmar. Ekki kom fram ósk um að fram færi aðalmeðferð málsins og var málið tekið til dóms, sbr. 1. mgr. 164. gr. laga nr. 88/2008.

Ákærði A var dæmdur í 10 mánaða fangelsi, skilorðsbundið í 2 ár, 18. desember 2009. Að öðru leyti hafa ákærðu ekki gerst brotlegir.

Ákærði A hefur nú rofið skilorð framangreinds dóms og verður hann tekinn upp og dæmdur með þessu máli, sbr. 60. gr. almennra hegningarlaga. Þá verður við ákvörðun refsingar ákærða höfð hliðsjón af 77. og 78. gr. sömu laga. Einnig verður að líta til þess að ákærði er óvenju stórtækur þjófur þrátt fyrir ungan aldur. Að þessu virtu verður refsing ákærða ákveðin fangelsi í 3 ár en til frádráttar kemur gæsluvarðhald eins og nánar greinir í dómsorði.

Refsing ákærðu B og C verður ákveðin með hliðsjón af 77. gr. almennra hegningarlaga og verður hvor þeirra dæmdur í 18 mánaða fangelsi en til frádráttar kemur gæsluvarðhald eins og nánar greinir í dómsorði.

Refsing ákærða D verður ákveðin með hliðsjón af 77. gr. almennra hegningarlaga. Að þessu virtu verður refsing hans ákveðin fangelsi í 2 mánuði sem bundin skal skilorði eins og nánar greinir í dómsorði.

Ákærðu verða dæmdir til að greiða málsvarnarlaun verjenda sinna að meðtöldum virðisaukaskatti eins og nánar greinir í dómsorði.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, A, sæti fangelsi í 3 ár en til frádráttar refsingunni skal koma gæsluvarðhaldsvist frá 18. janúar 2011.

Ákærði, B, sæti fangelsi í 18 mánuði en til frádráttar refsingunni skal koma gæsluvarðhaldsvist frá 16. janúar 2011.

Ákærði, C, sæti fangelsi í 18 mánuði en til frádráttar refsingunni skal koma gæsluvarðhaldsvist frá 16. janúar 2011.

Ákærði, D, sæti fangelsi í 2 mánuði en fresta skal fullnustu refsingarinnar og skal hún falla niður að liðnum 2 árum frá birtingu dómsins fyrir ákærða, haldi hann almennt skilorð 57. gr. almennra hegningarlaga.

Öllum bótakröfum í ákæru er vísað frá dómi.

Ákærði A greiði málsvarnarlaun verjanda síns, H-kk-ef B-kk-ef hdl., 759.275 krónur. Ákærði B greiði málsvarnarlaun verjanda síns, G-kvk-ef S-kvk-ef A-kvk-ef hrl., 627.500 krónur. Ákærði C greiði málsvarnarlaun verjanda síns, B-kk-ef E-kk-ef hdl., 746.725 krónur. Ákærði, D greiði málsvarnarlaun verjanda síns, G-kvk-ef S-kvk-ef A-kvk-ef hrl., 75.300 krónur.

A-kk-nf Í-kk-nf.